OpenLLM-France/wikimedia huggingface dataset:
# Pietro Vierchowod

Pietro Vierchowod (Calcinate, Llombardia, 6 d'abril de 1959) és un exfutbolista italià que jugava com a defensa, i posteriorment com a entrenador. És considerat un dels millors defenses centrals de la història d'Itàlia, així com un dels millors jugadors en la posició de la dècada del 1980 i 1990. Fill d'un partisà italià d'origen ucraïnés, fou conegut com El Tsar.
També va ser internacional amb la selecció nacional italiana, i va formar part de la selecció italiana que va guanyar la Copa del Món de Futbol de 1982, participant també als dos mundials següents.

## Referències

* ↑ «Pietro Vierchowod: l'ultimo zar» (en italià). Storie di Calcio. [Consulta: 9 novembre 2014].
* ↑ «Gli eroi in bianconero: Pietro VIERCHOWOD» (en italià). Tutto Juve, 19-04-2013. [Consulta: 4 agost 2016].
* ↑ Error: hi ha títol o url, però calen tots dos paràmetres.«», 07-04-2011.
* ↑ «Era ieri, sembra una vita fa I ricordi di "Zar" Vierchowod - Gazzetta dello Sport», 26-04-2008. Arxivat de l'original el 2008-04-26. [Consulta: 27 setembre 2022].
* ↑ «È il derby dei Paperoni». [Consulta: 27 setembre 2022].
* ↑ «Batistuta, il tuono sul Diavolo». [Consulta: 27 setembre 2022].
* ↑ «Barca-Samp tra storia e ricordoLa notte di Wembley e un calcio finito». La Repubblica, 20-08-2012. [Consulta: 27 setembre 2022].
* 1 2 Ortego, Enrique. «Vierchowod: “Los defensas de ahora no entienden bien el juego”». El País, 06-07-2021. [Consulta: 27 setembre 2022].
* ↑ «VIERCHOWOD A GETTONE 'HO UN FUTURO A ZONA'» (en italià). La Repubblica, 15-06-1991 [Consulta: 26 octubre 2017].
* ↑ «Biografia di Pietro Vierchowod» (en italià). Il Corriere della Sera, 16-12-2014. [Consulta: 26 octubre 2017].
# Platteville (Colorado)

Platteville és una població dels Estats Units a l'estat de Colorado. Segons el cens del 2000 tenia 2.370 habitants.

## Demografia

Segons el cens del 2000, Platteville tenia 2.370 habitants, 786 habitatges, i 594 famílies. La densitat de població era de 618,3 habitants per km².
Dels 786 habitatges en un 45,4% hi vivien nens de menys de 18 anys, en un 61,6% hi vivien parelles casades, en un 10,1% dones solteres, i en un 24,4% no eren unitats familiars. En el 18,1% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,5.
Per edats la població es repartia de la següent manera: un 32,8% tenia menys de 18 anys, un 9,7% entre 18 i 24, un 32,3% entre 25 i 44, un 18,7% de 45 a 60 i un 6,5% 65 anys o més.
L'edat mediana era de 30 anys. Per cada 100 dones de 18 o més anys hi havia 99,5 homes.
La renda mediana per habitatge era de 43.472 $ i la renda mediana per família de 47.574 $. Els homes tenien una renda mediana de 34.048 $ mentre que les dones 25.430 $. La renda per capita de la població era de 15.802 $. Entorn del 6,9% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Platteville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Platteville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Plagiantha

Plagiantha és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Plagiantha tenella
# Plagiodontia aedium

Plagiodontia aedium és una espècie de mamífer rosegador de la família de les huties. Viu a la República Dominicana i Haití. Es tracta d'un animal herbívor que s'alimenta d'una gran varietat de plantes i conreus. El seu hàbitat natural són els afloraments rocosos. Està amenaçada per la caça, la destrucció d'hàbitat i la presència d'espècies introduïdes com ara mangostes, gats, gossos i rates.

## Referències

* ↑ Turvey, S.; Incháustegui, S. Plagiodontia aedium. UICN 2008. Llista Vermella d'espècies amenaçades de la UICN, edició 2008, consultada el 13 gener 2014.
# Pomatostomus

Pomatostomus és un gènere d'ocells de la família dels pomatostòmids (Pomatostomidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Pomatostomus temporalis - cridaner de coroneta grisa.
* Pomatostomus halli - cridaner de Hall.
* Pomatostomus superciliosus - cridaner de coroneta bruna.
* Pomatostomus ruficeps - cridaner de coroneta roja.
# Pomatoschistus montenegrensis

Pomatoschistus montenegrensis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,8 cm de longitud total.

## Distribució geogràfica

Es troba al sud de Montenegro.

## Referències

* ↑ Gill T. N. 1863. Descriptions of the gobioid genera of the western coast of temperate North America. Proc. Acad. Nat. Sci. Phila. v. 15. 262-267.
* ↑ BioLib (anglès)
* 1 2 FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Miller, P.J. 1986. Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* Miller & Sanda (2008). "A new West Balkanian sand-goby (Teleostei: Gobiidae)". Journal of Fish Biology 72 (1): 259-270.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pilota d'Or 1990

El premi Pilota d'Or 1990, atorgat al millor futbolista europeu de l'any, a criteri d'un panell de periodistes esportius d'arreu dels territoris membres de la UEFA, fou entregat a Lothar Matthäus el 25 de desembre de 1990.

## Classificació

| Posició | Nom | Club | Nacionalitat | Punts |
| 1 | Lothar Matthäus | Inter de Milà | Alemanya | 137 |
| 2 | Salvatore Schillaci | Juventus FC | Itàlia | 84 |
| 3 | Andreas Brehme | Inter de Milà | Alemanya | 68 |
| 4 | Paul Gascoigne | Tottenham Hotspur FC | Anglaterra | 43 |
| 5 | Franco Baresi | AC Milan | Itàlia | 37 |
| 6 | Enzo Scifo | AJ Auxerre | Bèlgica | 12 |
| 6 | Jürgen Klinsmann | Inter de Milà | Alemanya | 12 |
| 8 | Roberto Baggio | ACF Fiorentina Juventus FC | Itàlia | 8 |
| 9 | Frank Rijkaard | AC Milan | Països Baixos | 7 |
| 10 | Guido Buchwald | VfB Stuttgart | Alemanya | 6 |
| 11 | Jean-Pierre Papin | Olympique de Marsella | França | 3 |
| 12 | Rafael Martín Vázquez | Reial Madrid Torino FC | Espanya | 2 |
| 12 | Paul McGrath | Aston Villa FC | República d'Irlanda | 2 |
| 12 | Robert Prosinečki | Estrella Roja de Belgrad | Iugoslàvia | 2 |
| 12 | Des Walker | Nottingham Forest FC | Anglaterra | 2 |
| 12 | Walter Zenga | Inter de Milà | Itàlia | 2 |
| 12 | Dragan Stojković | Estrella Roja de Belgrad Olympique de Marsella | Iugoslàvia | 2 |
| 18 | John Barnes | Liverpool FC | Anglaterra | 1 |
| 18 | Michael Laudrup | FC Barcelona | Dinamarca | 1 |
| 18 | Gary Lineker | Tottenham Hotspur FC | Anglaterra | 1 |
| 18 | David Platt | Aston Villa FC | Anglaterra | 1 |
| 18 | Rudi Völler | AS Roma | Alemanya | 1 |
| 18 | Chris Waddle | Olympique de Marsella | Anglaterra | 1 |

## Referències

* ↑ Pierrend, José Luis. «European Footballer of the Year ("Ballon d'Or") 1990». RSSSF, 26-03-2005. Arxivat de l'original el 14 març 2013. [Consulta: 15 novembre 2013].

## Enllaços externs

* Francefootball.fr
# Premi Internacional Catalònia de l'Institut d'Estudis Catalans

El Premi Internacional Catalònia de l'Institut d'Estudis Catalans és un premi instituït el 1968 per l'Institut d'Estudis Catalans i que és ofert a un investigador estranger estudiós de les terres de llengua catalana o de qualsevol aspecte de llur cultura. Actualment té periodicitat biennal tot i que s'atorgà anualment fins a 1999. La ponència que atorga el premi està formada pel secretari general de la institució i un membre de cada una de les cinc seccions.
Les persones que han rebut el premi són:
| Any | Premiat | |
| 2021 | Desert | |
| 2019 | Desert | |
| 2017 | Jana Balacciu Matei | |
| 2015 | Anthony Bonner | |
| 2013 | Giuseppe Grilli | |
| 2011 | Alexander Fidora | |
| 2009 | Josep Maria Murià i Romaní | |
| 2007 | desert | |
| 2005 | desert | |
| 2003 | Alan Yates | |
| 2001 | Georges Fabre | Per la seva recerca sobre la Catalunya romana |
| 1999 | Curt Wittlin | |
| 1998 | Yvette Barbaza | |
| 1997 | Géza Alföldy i Theodor Hauschild | |
| 1996 | Christiane Crasemann Collins i George F. Collins | Per la seva recerca i divulgació als Estats Units sobre arquitectura catalana del XIX i XX, particularment sobre Gaudí |
| 1995 | Robert Brian Tate | |
| 1994 | Jocelyn Nigel Hillgarth | |
| 1993 | Marie-Claire Zimmermann | |
| 1992 | Kálmán Faluba i Károly Morvay | |
| 1991 | Robert Pring-Mill | |
| 1990 | Kathleen McNerney | Per la seva recerca sobre literatura catalana del XV |
| 1989 | Rudolf Brummer | |
| 1988 | Joseph Gulsoy | |
| 1987 | Michel Séguret | Per la seva recerca sobre tectònica del Pirineu |
| 1986 | Giuseppe Tavani | |
| 1985 | Thomas N. Bisson | |
| 1984 | Marcel Durliat | |
| 1983 | Pierre Birot | |
| 1982 | Robert I. Burns | |
| 1981 | Pierre Bonnassie | |
| 1980 | Giuseppe E. Sansone | |
| 1979 | Arthur H. Terry | |
| 1978 | Josias Braun-Blanquet | |
| 1977 | Friedrich Stegmüller | Pels seus estudis sobre filosofia medieval |
| 1976 | Kenneth M. Setton | |
| 1975 | Wilhelm Giese i Johannes Vincke | |
| 1974 | Paul Aebischer | |
| 1973 | Erhard-Wolfram Platzeck | Pels seus estudis sobre Ramon Llull |
| 1972 | Pierre Vilar | |
| 1971 | Pierre Deffontaines | |
| 1970 | Constantin Marinescu | |

## Referències

* ↑ Llistat de premis 2021 p. 49
* ↑ Llistat de premis 2019 p. 8

## Enllaços externs

* Llistat de premiats, ponències i motivacions al web de l'IEC anteriors a 2004
* Consulta per a premis posteriors a 2004
# Abdelfettah Mouddani

Abdelfettah Mouddani (Marroc, 30 de juliol de 1956) és un exfutbolista marroquí de la dècada de 1980.
Fou internacional amb la selecció del Marroc amb la qual participà en la Copa del Món de futbol de 1986.
Pel que fa a clubs, destacà a KAC Kenitra.

## Referències

* ↑ 1986 FIFA World Cup Mexico Arxivat 2011-10-03 a Wayback Machine.
* ↑ «FIFA profile». Arxivat de l'original el 2014-12-08. [Consulta: 2 juliol 2019].
* ↑ Perfil a transfermarkt.it
# Rachel Heal

Rachel Heal, (Bebington, Merseyside, 1 d'abril de 1973) és una exciclista i actual directora esportiva anglesa. Va competir del 2000 al 2009 i des del 2011 ha dirigit diferents equips.

## Palmarès

* 2002
** Vencedora d'una etapa a la Gracia Orlová
* 2004
** Vencedora d'una etapa al Tour de l'Aude
* 2005
** 1a al Cheshire Classic
* 2007
** Vencedora d'una etapa al Tour de Gila
* 2008
** Vencedora d'una etapa al Tour de Gila

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Wah-Shun-gah

Wah-Shun-gah (Council Grove, Kansas 1837-1908) fou un cabdill dels kanza del 1875 al 1908, el 1851 es negà a anar a l'escola de les missions i robà cavalls als pawnee, i gràcies a això guanyà fama de guerrer i remeier entre els seus. Mercès a aquest prestigi aconseguí ser reconegut com a cap suprem dels kanza. Malgrat això, no va poder evitar l'aculturació i el confinament definitiu del seu poble a la reserva.

## Enllaços externs

* Fotografia i petita biografia (anglès)
# Port de Vilanova i la Geltrú

El Port de Vilanova i la Geltrú, sovint anomenat simplement Port de Vilanova, és el tercer port marítim més important de Catalunya. Es troba al terme municipal de Vilanova i la Geltrú i es de titularitat pública, administrat per la Generalitat de Catalunya.

## Característiques

El port disposa de 850 llocs d'amarratge distribuïts en set molls que sumen 3.012 metres lineals. A més el port compta amb dos dics, moll d'espera, escar, grua de quatre tones, pòrtic elevador de trenta tones, zona de reciclatge mediambiental, benzinera, esplanada de vela lleugera i serveis de manteniment i reparació d'embarcacions. Està vigilat les 24 hores. Està gestionat pel Club Nàutic Vilanova, el qual té restaurant, piscina, aparcament i escola esportiva. El port és accessible per a persones amb diversitat funcional.

## Activitat

La llotja del port de Vilanova rep 80 tones de peix fresc cada any, que són distribuïdes pel Principat.

## Dàrsenes

El port consta de quatre dàrsenes, cadascuna amb diversos molls.

### Dàrsena comercial

Consta de dos molls. El Moll de Baix a Mar, de 272 metres lineals, i el Moll de la Geltrú, de 198 metres lineals. Ambdós molls tenen 7 metres de calat.

### Dàrsena pesquera

Consta de cinc molls. De major a menor són el Moll dels Pescadors (289 metres lineals), el Moll dels Xarxaires (221 metres lineals), l'Espigó de la Pesca (220 metres lineals), el Moll de la Llotja (177 metres lineals) i el Moll Transversal (173 metres lineals). Tots cinc tenen 4 metres de calat.

### Dàrsena esportiva

Consta de vuit molls, que van 2 als 3,5 metres de calat i sumen un total de 923 metres lineals. En total hi ha 1.048 amarradors per eslores de sis a vint metres.

### Dàrsena esportiva per a grans eslores

Consta de cinc molls amb 5 metres de calat interior i 6,5 metres de calat exterior i d'una àrea tècnica de 7 metres de calat. Els cinc molls sumen un total de 685 metres lineals. Té 49 amarradors per eslores de vint-i-cinc a cent metres.

## Referències

* 1 2 3 «Dàrsena Esportiva del Port de Vilanova i la Geltrú». Agència Catalana de Turisme. Generalitat de Catalunya. [Consulta: 16 agost 2018].
* 1 2 «Port de Vilanova i la Geltrú». Departament de Territori i Sostenibilitat. Generalitat de Catalunya. [Consulta: 16 agost 2018].
* ↑ «Visita al port pesquer de Vilanova i la Geltrú». Associació Estació Nàutica Vilanova i la Geltrú. [Consulta: 16 agost 2018].
# Coin Nord de Mitsamiouli

El Coin Nord de Mitsamiouli és un club de futbol de la ciutat de Mitsamiouli, Comores.

## Palmarès

* Lliga de Comores de futbol:
       1980, 1986, 1990, 2001, 2005, 2007, 2011
* Copa de Comores de futbol:
       1983, 1985, 1987, 1989, 2011

## Referències

* ↑ «Team profile». Soccerway.com. [Consulta: 5 abril 2020].
* ↑ «Comoros - List of Champions». RSSSF.
* ↑ «Comoros - List of Cup Winners». RSSSF.
# Cordillera

«Cordillera» té aquests significats:
* Departament de la Cordillera, departament del Paraguai
* Pobles de la Cordillera, pobles indígenes de les Filipines que viuen a les muntanyes de la Cordillera Central de l'illa de Luzon
* Regió Administrativa de la Cordillera, regió de les Filipines a l'illa de Luzon, travessada per la Cordillera Central.
* Nom espanyol que designa una serralada:
** Cordillera Blanca, serralada dels Andes peruans
** Cordillera Cantábrica, serralada del nord d'Espanya, vora el mar Cantàbric
** Cordillera Central, referit especialment a la serralada central dels Andes colombians
** Cordilleras Béticas, conjunt de serralades d'Andalusia
# Costa dels Arnes

La Costa dels Arnes és una costa de muntanya del terme municipal d'Abella de la Conca, a la comarca del Pallars Jussà.
Està situada al nord-est de la vila d'Abella de la Conca, a la vall alta del riu d'Abella. És al nord de lo Baier, a la riba esquerra del barranc de Cal Palateres, a ponent de les restes de la masia de Casa Bernardí. Constitueix l'extrem sud-occidental de Puigvent.

## Etimologia

El nom d'aquesta costa es deu al fet de ser una costa on abundaven les arnes d'abelles, per tal de recollir-hi la mel. Segons la normativa, hauria de ser Costa de les Arnes, atès que arna és una paraula de gènere femení, però és molt freqüent en el parlar pallarès les reduccions, o aglutinacions, de l'agrupació de + les en dels o des. Es tracta, doncs, d'una variant dialectal d'una forma romànica moderna, de caràcter descriptiu.

## Enllaços externs

* La Costa dels Arnes en el seu entorn, a l'Institut Cartogràfic de Catalunya
# Consulta sobre el futur del correbous a Vidreres

La consulta sobre el futur dels correbous a Vidreres fou una consulta popular no referendària que es va celebrar el dissabte 18 de desembre de 2021 al municipi català Vidreres sobre el futur dels correbous. Prevista celebrar per al 20 de març del 2020, es va suspendre per la pandèmia de COVID-19.
La causa més immediata de la convocatòria fou un incident que es va produir en la darrera festa major del poble, el setembre de 2019, en què un bou es va escapar i va deixar dinou ferits. Des de fa més de trenta-cinc anys que és tradició celebrar el correbou en la festa major del poble.
El resultat del referèndum fou la preservació l'espectacle taurí de la Festa Major amb el 53,5% dels vots. Es manté com l'únic municipi de les comarques gironines que encara celebra els correbous.

## Referències

* ↑ Comas, Ure. «Vidreres decideix avui sobre el futur dels correbous». ElPuntAvui, 18-12-2021. [Consulta: 19 desembre 2021].
* ↑ Garcia, Maria. «Els vidrerencs avalen el correbou, l’últim que queda a Girona». Ara.cat, 18-12-2021. [Consulta: 19 desembre 2021].
* 1 2 3 324cat. «Vidreres vota mantenir el correbou, l'últim que queda a les comarques de Girona», 18-12-2021. [Consulta: 19 desembre 2021].

## Enllaços externs

* ANUNCI pel qual es fa pública la convocatòria de la consulta popular no referendària per decidir el futur del correbous a Vidreres Arxivat 2021-12-19 a Wayback Machine.. Diari Oficial de la Generalitat de Catalunya. 14 de febrer de 2020.
# Consulta sobre la recuperació de les vaquetes a Santpedor del 2022

La consulta sobre la recuperació de les vaquetes a Santpedor del 2022 va ser una consulta popular duta a terme per l'Ajuntament de Santpedor el 18 de setembre del 2022 arran d'una iniciativa popular dels partidaris de recuperar les vaquetes, en la que van recollir les signatures necessàries (més del 10% del cens). L'electorat eren els empadronats al municipi majors de setze anys empadronats i l'únic centre de votació era Cal Llovet.
Amb una participació del 43,4%, els contraris de la celebració taurina al municipi s'hi van imposar amb només quaranta-un vots de diferència.

## Referències

* 1 2 «Agència Catalana de Notícies». [Consulta: 19 setembre 2022].
* ↑ NacióManresa. «El «No» s'imposa a la consulta de les vaquetes de Santpedor amb un resultat encara més just que fa 3 anys | NacióManresa». [Consulta: 19 setembre 2022].

## Enllaços externs

* ANUNCI pel qual es fa pública la convocatòria i les regles específiques del procés participatiu de consulta popular no referendària sobre la recuperació de les vaquetes a Santpedor. Diari Oficial de la Generalitat de Catalunya.
# Corona del gland

La corona del gland o corona balànica es refereix a la circumferència a la base del gland del penis en mascles humans que forma una vora arrodonida, sobresortint un profund sulcus retroglandular, darrere del qual es troba el coll del penis.
És el lloc on alguns homes poden desenvolupar Hirsuties papillaris genitalis, o «pàpules perlades», una condició dermatològica comuna i inofensiva.

## Galeria d'imatges

* Corona del gland del penis
* Corona del gland del penis

## Vegeu també

* Anatomia de Gray
* Aparell reproductor masculí
* Dydoe
# Consociativisme

El consociativisme (adaptació de l'anglès consociationalism) és una forma de govern que es dona en els sistemes polítics democràtics en què les societats estan dividides en diferents nacions sota un mateix estat, com per exemple Bèlgica. Consisteix a repartir el poder polític de manera que la majoria lògica operi tenint en compte la majoria però alhora també les minories ètniques, lingüístiques o religioses de diferents grups socioculturals o nacionals. Així, les institucions polítiques del país estan compostes per percentatges equitatius a partir de les sensibilitats existents.

## Referències

* O'Leary, Brendan (2005). «Debating consociational politics: Normative and explanatory arguments». En Noel, Sid JR. From Power Sharing to Democracy: Post-Conflict Institutions in Ethnically Divided Societies. Montreal: McGill-Queen's Press. pp. 3–43. ISBN 0773529489.
* Hassel, Anke (2006). Wage setting, Social Pacts and the Euro: A New Role for the State. Amsterdam: Amsterdam University Press, p. 281
# Creu de terme del Tort (Manresa)

La Creu de terme del Tort és una obra del municipi de Manresa (Bages) protegida com a bé cultural d'interès local.

## Descripció

És una creu de terme de pedra amb una ornamentació molt rica. La base és vuitavada i molt decorada amb un fust que conté la imatge d'un personatge (probablement Sant Ignasi) que té una teulada sobre el cap. La part superior d'aquesta columna és més ample i està treballada de forma molt ornamental amb la repetició, en totes les cares, d'una mena de finestra protegida per un arc. Com a cim de la creu, una creu de pedra.

## Història

El segle xvi existeix una creu antiga d'aquest nom la qual va desplomar-se el setembre de 1902. El 1903 es construeix la nova creu.

## Referències

* 1 2 «Creu de terme del Tort». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Correcamins menut

El correcamins menut (Geococcyx velox) és una espècie d'ocell de la família dels cucúlids (Cuculidae) que habita matolls àrids, boscos clars i sabanes des de l'oest de Mèxic i la península del Yucatán, cap al sud fins al centre de Nicaragua.
# Correcció de Yates

La correcció de Yates s'aplica a la Prova de khi-quadrat quan almenys el valor d'una freqüència esperada és menor que 5.
Així la prova de khi-quadrat corregida:
    $\chi ^{2}=\sum {\frac {(|\mathrm {observada} -\mathrm {teorica} |-0.5)^{2}}{\mathrm {teorica} }}$
L'efecte de la correcció de Yates és evitar la sobreestimació de la significació estadística en mostres petites. Aquesta fórmula és útil sobretot quan almenys una cel·la de la taula té un recompte esperat menor que 5. Malauradament, la correcció de Yates pot tendir a corregir en excés. Això pot donar lloc a un resultat excessivament conservador que no aconsegueix rebutjar la hipòtesi nul·la quan així hauria de ser (un error de tipus II).
# Croix (Territori de Belfort)

Croix és un municipi francès, es troba al departament del Territori de Belfort i a la regió de Borgonya - Franc Comtat. L'any 2004 tenia 158 habitants.

## Geografia

Està situat a l'extrem sud del departament, tocant a Suïssa per l'est i al departament del Doubs al Sud. És el municipi francès més allunyat del mar.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2004 |
| 152 | 136 | 121 | 112 | 122 | 140 | 158 |

## Referències

Viccionari
# Cràter d'Elbow

El cràter d'Elbow és un cràter de meteorit a Saskatchewan (Canadà). Mesura uns vuit quilòmetres de diàmetre, amb una edat estimada de 395 ± 25 milions d'anys (durant el període Devonià). El cràter no està exposat a la superfície.

## Referències

* ↑ «Elbow». Earth Impact Database. Universitat de Nova Brunswick.